ლიუკე ლი
ლი ლიუკე ტიმოტეი ზაკრისონი (შვედ. Li Lykke Timotej Zachrisson) ცნობილია, როგორც Lykke Li (ლიუკე ლი) (დ. 18 მარტი 1986, ისტადი, სკონე, შვედეთი) — შვედი მომღერალი, კომპოზიტორი და მოდელი. მისი მუსიკა ხშირად შეიცავს ინდ-პოპის, დრიმ-პოპის და ელექტრო-პოპის ელემენტებს; თავის სიმღერებში იყენებს შემდეგ ინსტრუმენტებს: ვიოლინოს, სინთეზატორს, დოლს, საყვირს, საქსოფონს, ჩელოს და აფრიკულ დასარტყამს. ლი ფლობს სოპრანოს ვოკალურ დიაპაზონს. ლის სადებიუტო ალბომი, Youth Novels, 2008 წელს გამოვიდა. მისი მეორე ალბომი, Wounded Rhymes, გამოიცა 2011 წელს, რასაც 2014 წელს მოჰყვა მისი მესამე ალბომი I Never Learn. 2016 წელს, ლიუკე ლიმ ჩამოაყალიბა ბენდი LIV.